Diari Oficial de la Generalitat Valenciana


Sumari del DOGV 2537, del 26-06-1995 (1995/835159)

ORDRE de 8 de juny de 1995, de la Conselleria de Cultura, per la qual es convoca un concurs públic per a la concessió d'ajudes per a la posada en marxa de projectes empresarials promoguts per joves i. per a equipament d'empreses creades per joves.
-------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/06/08/(1)/dof/vci/html**

### Dades del document

Número de DOGV
:   2537

Data del DOGV
:   26-06-1995

Secció del DOGV
:   DISPOSICIONS GENERALS

Número del document
:   1995/835159


Data del document
:   08-06-1995

Organisme emissor
:   Conselleria de Cultura

Tipus de document
:   Ordre

Correcció d'errades

Anàlisi jurídica

ORDRE de 8 de juny de 1995, de la Conselleria de Cultura, per la qual es convoca un concurs públic per a la concessió d'ajudes per a la posada en marxa de projectes empresarials promoguts per joves i per a equipament d'empreses creades per joves.  
L'article 3 de la Llei de la Generalitat Valenciana 4/1989, de 26 de juny, sobre l'Institut Valencià de la Joventut, atribueix a aquesta entitat, entre d'altres, la funció d'afavorir l'autonomia personal i la inserció social de la joventut, amb una incidència especial en l'àmbit laboral.  
La necessitat de desenvolupar una política integral de la joventut que done resposta a les necessitats d'aquest col·lectiu es materialitza en l'elaboració del Pla Valencià de la Joventut (DOGV de 16 de març de 1992), on es dóna especial importància a les dificultats d'inserció laboral dels joves.  
Per això, des de l'Institut Valencià de la Joventut s'ha prestat un especial interés a l'orientació i l'assessorament destinat a la joventut, i s'han desenvolupat diferents mesures que no podien oblidar de cap manera els joves amb iniciatives d'autoocupació.  
En aquest sentit, el Programa de Creació d'Empreses Joves, emmarcat en el Pla Valencià de la Joventut, pretén facilitar l'accés al món laboral dels joves emprenedors.  
Per tant, cal arbitrar mesures que impulsen la creació i l'assentament d'empreses creades per joves, per mitjà de la concessió d'ajudes per a la posada en marxa de projectes empresarials.  
Per això, i d'acord amb les atribucions conferides per l'article 35 de la Llei 5/1983, de 30 de desembre, de Govern Valencià,   
ORDENE:  
Primer  
Es convoca un concurs públic per a la concessió d'ajudes per a la posada en marxa de projectes empresarials promoguts per joves i per a equipament d'empreses creades per joves, i s'aproven les bases i el model d'instància per què es regirà, que figuren als annexos I i II d'aquesta ordre.  
Segon  
L'import global màxim d'aquestes ajudes és:  
- Ajudes per a la posada en marxa d'empreses: 20 milions de pessetes, que s'abonaran a càrrec del capítol IV, línia 4.07, del pressupost de l'Institut Valencià de la Joventut per a 1995.  
- Programa d'equipament: 20 milions de pessetes, que s'abonaran a càrrec del capítol IV, línia 7.02, del pressupost de l'Institut Valencià de la Joventut per a 1995.  
DISPOSICIONS FINALS  
Primera  
Es faculta el director general de l'Institut Valencià de la Joventut per a fer les resolucions necessàries per al desenvolupament i l'execució d'aquesta ordre.  
Segona  
L'ordre entrarà en vigor l'endemà de la publicació en el Diari Oficial de la Generalitat Valenciana.  
Tercera  
Contra aquesta ordre, que posa fi a la via administrativa, es podrà interposar un recurs contenciós administratiu, en el termini de dos mesos des de la publicació en el Diari Oficial de la Generalitat Valenciana, davant la Sala Contenciosa Administrativa del Tribunal Superior de Justícia de la Comunitat Valenciana.  
Per a la interposició, cal la comunicació prèvia a aquest òrgan.  
Tot això, d'acord amb l'article 58 de la Llei reguladora de la Jurisdicció Contenciosa Administrativa, i l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 8 de juny de 1995  
La consellera de Cultura,  
PILAR PEDRAZA MARTíNEZ  
ANNEX I  
Bases  
Primera. Objecte de la convocatòria  
L'objecte de les ajudes és la posada en marxa d'empreses promogudes per joves i l'equipament d'empreses creades per joves.  
Les ajudes tenen caràcter finalista, i en la resolució de concessió s'indicaran la quantia i la destinació de les ajudes, de manera que l'import de la subvenció concedida no podrà ser utilitzada amb altres finalitats.  
Segona. Quantia de l'ajuda  
L'aportació màxima a cada projecte serà del 30% de la inversió total del projecte, i en cap cas l'ajuda per a la posada en marxa d'empreses o per a l'equipament o la suma de les dues, no podrà superar els tres milions de pessetes.  
Tercera. Participants  
1. Podran sol·licitar les ajudes les PIME que complisquen aquests requisits:  
- Estar promogudes per joves, de manera que almenys la meitat dels promotors del projecte que sol·licita finançament siguen menors de 30 anys en la data del començament del termini de presentació de sol·licituds.  
- Estar domiciliades i realitzar l'activitat a la Comunitat Valenciana.   
- Estar jurídicament constituïdes, com a empresari individual o com a societats laborals o mercantils, i haver-se constituït després del 14 d'agost de 1994 i abans del 15 d'agost de 1995.  
2. Tindran la consideració de PIME, segons l'apartat 2.2 de la Directiva Comunitària de 20 de maig de 1992, les empreses que complisquen aquests requisits:  
a) Menys de 250 treballadors. El nivell mitjà de plantilla del període previst es calcularà basant-se en aquests criteris:  
- Cada persona ocupada amb contracte vigent durant el període previst i a jornada completa sumarà 1.  
- Cada persona ocupada amb contracte vigent durant una part del període de 12 mesos i a jornada completa sumarà el resultat de dividir els mesos treballats entre els 12 mesos del període.  
- Cada persona ocupada amb contracte a temps parcial vigent durant tot el període sumarà el resultat de dividir la unitat entre la proporció que la seua jornada represente respecte a la jornada normal.  
- Cada persona ocupada amb contracte a temps parcial vigent durant una part del període de 12 mesos sumarà el resultat de dividir la unitat entre la proporció que la seua jornada represente respecte a la jornada normal, multiplicat pels mesos treballats en el període i dividit entre 12.  
b) Volum anual de negoci inferior a 20 milions d'ecus o balanç general inferior a 10 milions d'ecus. A l'efecte d'aquesta ordre, el valor de l'ecu serà l'oficial assenyalat l'últim dia de la presentació de sol·licituds.  
També es consideraran PIME les empreses que complisquen els requisits anteriors però que estiguen participades per d'altres que no els compleixen quan la participació siga inferior al 25%  
3. No podran participar en aquesta convocatòria les societats civils, les comunitats de béns i les professionals no enquadrades dins el sistema de Seguretat Social.  
Així mateix, no podran ser beneficiàries de les ajudes regulades en aquesta ordre les empreses subjectes a les normes específiques enumerades en l'apartat 1.6 de la Directiva Comunitària sobre ajudes estatals a les PIME, adoptada per la Comissió el 20 de maig de 1992 (Diari Oficial de la Comunitat Europea de 19 d'agost de 1992), que actualment són els sectors de la indústria siderúrgica, la construcció naval, les fibres sintètiques, el sector de vehicle de motor, l'agricultura, el transport i la indústria del carbó.  
Quarta. Sol·licituds  
1. Les sol·licituds s'hauran d'ajustar als models oficials que figuren en l'annex II d'aquesta ordre, i que seran facilitats per l'Institut Valencià de la Joventut. S'acompanyaran en tot cas dels documents següents:  
- Memòria explicativa de l'activitat empresarial (pla d'empresa), amb explicació de l'organització, mix de màrqueting i de recursos humans i tècnics de l'entitat sol·licitant.  
- Pla financer per al llançament de l'empresa.  
- Escriptura de constitució de l'empresa i inscripció en el registre corresponent.  
- Acreditació de trobar-se al corrent de les obligacions tributàries i davant la Seguretat Social.  
- Document nacional d'identitat de les persones firmants de la sol·licitud i documentació acreditativa de la representació de l'entitat.  
- Declaració d'altres subvencions sol·licitades i/o concedides l'últim any.  
- Entitat bancària, sucursal, domicili, número de la sucursal i titularitat del compte corrent on s'haurà de fer efectiu el pagament de la subvenció.  
2. Les sol·licituds es presentaran a la seu central de l'Institut Valencià de la Joventut (c/ Hospital, núm. 11, CP: 46871, València), a les unitats territorials d'Alacant (av. Aguilera, núm. 1, CP: 03709, Alacant) i de Castelló (av. Mar, núm. 23, CP: 12601, Castelló de la Plana); als centres d'Informació, Iniciatives i Reclamacions de la Generalitat Valenciana, o per qualsevol dels mitjans que preveu l'article 38.4 de la Llei 30/1992, de 30 de novembre, de Règim Jurídic de les Administracions Públiques i del Procediment Administratiu Comú.  
3. El termini de presentació de sol·licituds de les ajudes convocades finalitza el 30 d'agost de 1995.  
4. Si de l'estudi de l'expedient es dedueix l'absència o insuficiència de documentació, es requerirà el sol·licitant perquè complete l'expedient en el termini de 10 dies, comptats a partir de la recepció de la notificació. Passat el termini i si no s'aporta la documentació requerida, s'arxivarà l'expedient sense més tràmits.  
Cinquena. Criteris de valoració  
El criteri bàsic de concessió serà la viabilitat tècnica, econòmica i financera del projecte, i també es valoraran:  
- La capacitat de l'equip promotor.  
- La quantitat i qualitat de l'ocupació generada, segons la qualificació i durada dels contractes.  
- La contractació de joves menors de 30 anys.  
- Que l'activitat promoguda siga d'interés social per prestar serveis que contribuïsquen a la igualtat d'oportunitats, a la millora del medi ambient, a la innovació tecnològica o organitzativa o a la millora de la cooperació entre empreses.  
- Les ajudes o subvencions que l'empresa ha tingut en l'últim any, des de la presentació de la sol·licitud, concedides per qualsevol entitat pública o privada, nacional o internacional.  
- Que el projecte d'empresa haja sigut atés des del programa de creació d'empreses joves de l'Institut Valencià de la Joventut.  
Sisena. Comissió d'avaluació  
1. La instrucció del procediment de concessió de la subvenció correspondrà a l'Institut Valencià de la Joventut.  
2. La valoració de sol·licituds es realitzarà per una comissió avaluadora constituïda per:  
- El director general de l'IVAJ, que farà de president; en absència d'aquest farà de president el secretari tècnic de l'IVAJ.  
- Vocals. Un representat nomenat per cada un dels òrgans següents:  
- Direcció General d'Ocupació de la Conselleria de Treball.  
- Direcció General de Formació i Inserció Professional de la Conselleria de Treball.  
- IMPIVA.  
- Institut Valencià de la Dona de la Conselleria de Cultura.  
- Consell de la Joventut de la Comunitat Valenciana.  
- Un funcionari de l'Institut Valencià de la Joventut, que farà de secretari.  
A fi de facilitar l'anàlisi de les sol·licituds presentades, la comissió d'avaluació podrà sol·licitar a les entitats els informes tècnics que considere necessaris.  
Així mateix, la comissió podrà demanar informació addicional mitjançant la sol·licitud d'informes tècnics a experts externs.  
3. La comissió d'avaluació elevarà proposta a la consellera, qui resoldrà l'adjudicació de les ajudes.  
El termini màxim de resolució serà de tres mesos, comptats a partir del dia que acabe el termini de presentació de sol·licituds. Si passat el termini no se n'emet resolució expressa, les sol·licituds presentades s'entendran desestimades.  
Setena. Obligacions dels beneficiaris  
Són obligacions dels beneficiaris:  
a) Realitzar l'activitat o adoptar el comportament que fonamenta la concessió de la subvenció.  
b) Acreditar davant l'Institut Valencià de la Joventut la realització de l'activitat i el compliment dels requisits i condicions que determinen la concessió o l'ús de l'ajuda.  
c) Comunicar a l'Institut Valencià de la Joventut l'obtenció de subvencions o ajudes per a la mateixa finalitat procedents d'altres administracions o ens públics.  
d) Mantenir, durant els dos anys següents a la percepció de la subvenció, les condicions que s'expressen en l'ordre de concessió i que hagen servit de base per al seu atorgament.  
Vuitena. Pagament  
El pagament de les ajudes s'efectuarà en un lliurament, després de justificar-ne l'ús, i per a això els beneficiaris hauran de presentar la documentació següent:  
- Memòria resum quantificada de les activitats realitzades.  
- Original o fotocòpia compulsada per un funcionari habilitat de les factures o justificants de les despeses efectuades, per l'import del projecte presentat.  
La justificació s'haurà de realitzar abans del 15 de novembre. Les ajudes no pagades per falta de justificació seran anul·lades a partir d'aquesta data, i els beneficiaris perdran el seu dret al cobrament.  
Novena. Modificació de la resolució de concessió  
Tota alteració de les condicions que s'han tingut en compte per a la concessió de la subvenció, i en tot cas l'obtenció concurrent de subvencions o ajudes atorgades per altres administracions o ens públics podrà donar lloc a la resolució de concessió.  
Deu. Reintegrament de les quantitats obtingudes  
Seran procedents el reintegrament de les quantitats percebudes i l'exigència d'interés de demora des del moment del pagament de la subvenció en els casos següents:  
a) Incompliment de l'obligació de justificar.  
b) Obtenir la subvenció sense complir les condicions requerides per a això.,  
c) Incompliment de la finalitat per a la qual es va concedir la subvenció.  
d) Incompliment de les condicions imposades als beneficiaris amb motiu de la concessió de la subvenció.  
En el cas que el cost de l'ajuda supere el cost de l'activitat, també serà procedent el reintegrament de l'excés obtingut quan la subvenció principal siga de la Generalitat Valenciana  
ANNEX II  
Model de sol·licitud d'ajuda per a la posada en marxa d'empreses promogudes per joves i l'equipament d'empreses creades per joves (Ordre de la Conselleria de Cultura de 8 de juny 1995, DOGV núm. 2537)  
Dades del sol·licitant  
(Nom) ..., amb DNI núm. ..., representant legal de l'entitat ... domiciliada a ..., carrer ..., núm. ..., CP: ..., telèfon ...,  
Modalitat d'ajuda sol·licitada (senyaleu la que sol·liciteu)  
- Posada en marxa d'empreses  
- Programa d'equipament  
- Les dues  
Documentació aportada  
- Memòria explicativa de l'activitat empresarial (pla d'empresa) amb explicació de l'organització, mix de màrqueting, i de recursos humans i tècnics de l'entitat sol·licitant.  
- Pla financer per al llançament de l'empresa.  
- Còpia de l'escriptura de constitució de l'empresa i inscripció en el registre corresponent.  
- Acreditació d'estar al corrent de les obligacions tributàries i davant la Seguretat Social.  
- Fotocòpia del document nacional d'identitat de les persones firmants de la sol·licitud i documentació de la representació de l'entitat.  
- Declaració d'altres subvencions sol·licitades i/o concedides l'últim any.  
- Entitat bancària, sucursal, domicili, número de la sucursal i titularitat del compte corrent on s'haurà de fer efectiu el pagament de la subvenció.  
SOL·LICITE:  
Que d'acord amb les bases de la convocatòria, em siga concedida l'ajuda en la modalitat indicada.  
 ..., ... d ... de 1995  
Firma del sol·licitant  
INSTITUT VALENCIá DE LA JOVENTUT


Còpia Permalink ELI